 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓበሬታ ኩነታት ኣየር ናይ ሞትን ሕየትን ጉዳይዩ 15 ሕዳር 2017 መግለጺ ስእሊ, ኣቕራቢ ክሊክ ዳን ሳይመንስ ምስ ታንዛውያን ወነንቲ ንኢሽተይ መሪት ኣግነስ ቸኪራን ኣሻ ኣሕመዲን ሕጽረት ሓበሬታ ኩነታት ኣየር ንብዙሓት ሃገራት ኣፍሪቃ ክረኽብኦ ካብ ዝግብአን ቁጠባዊ ረብሓ ይዕንቅፈን ከምዘሎ ፈላጣት ሓቢሮም ክሊክ ዝተባህለ ጉጅለ ጋዜጠኛታት ቢቢሲ ነዚ ኩነታት ንምልዋጥ ይጽዕቱ ምስ ዘለዉ ጀመርቲ ክኢላታት ተክኖሎጂ ንምርኻብ ናብ ታንዛኒያ ተጓዒዙ ነይሩ ታንዛኒያ ማእከል ናይቲ ህይወት ኣፍሪቃውያን ክልውጥ ተስፋ ተነቢሩሉ ዘሎ ፈተነ ምርምር ኩነታት ኣየር ኮይና ኣላ ጀማሪ ክኢላ ቴክኖሎጂ ኩኩዋ ነቲ ተፈጢሩ ዘሎ ሃጓፍ ንምዕባስ ኣማኢት ትሑት ዋጋ ዘለወን ማእከላት ኩነታት ኣየር ኣብታ ሃገርን ካልኦት ሃገራትን ከተኣታቱ ይህቅን ኣሎ ባንክ ዓለም ድማ ውልቃውያን ተቖጻጸርቲ ኩነታት ኣየር ንምብርታዕ ዝዓለመ ኣብ ዳሬ-ሰላምን ካልእ ቦታታትን ተጀሚሩ ንዘሎ ውጥን ይድግፍ ኣሎ ሰባት ቅኑዕ ሓበሬታ ኩነታት ኣየር ምስዘይህልዎም ሳዕቤን ናይቲ ኩነታት ኣየር ክህልዎም ኣይክእልን እዚ ድማ ናይ ሞትን ህየትን ኩነታት እዩ ይብል ኣቕራቢ ኩነታት ኣየር ኣብ ተለቪዥን ነበር ፒተር ጊብስ ኣብ ዝሓለፈ ውሑድ ዓመታ ለውጢ ክሊማ ሳዕቤናት ኣኸቲሉዩ ኣብ ፈለማ ብድርቂ ተጎዲእና ዳሕራይ ድማ ብዘይተጸበናዮ ዕልቕልቕ ዝናብ ኢሎም ሓረስቶት ኣግነስ ቸኪራን ዓሳ ኣሕማዲን ዝናብ ኣቐዲሙ እንተመጸ ባልዶንጓና ይዕሱ ሕጂ ግን እንታይ ከምዝኸውን ንፈልጦ ነገር የብልናን ይብሉ ንሳቶም ኣብ ሓጺር ርሕቀት ኣብ ትርከብ ክፋል ሰሜናዊ ታንዛኒያ ኣብ ዝኾነት ኣውራጃ ሉሾቶ ባልደንጓ ንዘፍሪ ፒተር ረኺብናዮ ንሱ ኣብቲ ዝሓለፈ ሓጺር ናይ ጽድያ ዝናብ ኩሉ ዘራእቱ ስኢኑ ግዜ ምምራጽ ወሳኒዩ ኣዚኻ ኣቐዲምካ እንተዘሪእካ ዳሕራይ ከቢድ ዝናብ ምስ መጸአ ውሕጅ ንዘርእኻን ፍርያም ሓመድካን ጸራሪጉ ይወስዶ ይብል ንሱ ኩነታት ኣየር ምፍላጥ ማዓስ ጸረ-ባልዕን ድኹዒን ከምእትጥቀም ይሕግዘካ ድማ ይብል ንሱ ሓደ ካብቶም ንውጥን ሓበሬታ ኩነታት ኣየር ብጽሑፍ ንምርካብ ዝተመዝገቡ ቀዳሞት ሓረስቶት እዩ በዚ መንገዲዚ ድማ ኩነተታ ኣየር ኣብ ከባቢኡ ከስዕቦ ዝኽእል ሳዕቤን ኣቐዲሙ ብጽሑፍ ይቕበል መግለጺ ስእሊ, ሓረስታይ ፒተር ክሳብ 100 ዶላር ዝግመት ዘራእቲ ብሰንኪ ከቢድ ዝናብ ከሲሩ ኩኩዋ ነቲ ካብተን ዘቖመን ሓያሎ ማእከላት መቆጻጸሪ ኩነታት ኣየር ዝረኸቦ ሓበሬታ ነቶም ሓረስቶት ብቱሑት ዋጋ ማለት ብ2,500 ዶላር የመሓላልፈሎም ብሓቂ እተን ማእከላት መቆጻጸሪ ኩነታት ኣየር ብቐጥታ ሓበሬታ ኣይህባናንየን እንተኾነ ግን እቲ ንሳተን ዝእክበኦ ሓበሬታ ተቐቢልና ናብ ኣብ ኣውሮጳ ዝርከቡ ተንበይቲ ኩነታት ኣየር ንልእኾሞ ዝበለጸን ዘተኣማምምንን ምኽሪ ይህቡና ይብል ሓላፊ ኩኩዋ ሚቻ ቫን ዊንክልሆፍ ዓለማዊ ቤት ጽሕፈት ሜትሮሎጂ ከምዝብሎ ኣብ መላእ ኣፍሪቃ ቁሩብ ልዕሊ 1,100 ጥራይ ዝሰርሓ መሓበሪ ነቑጣታታት ኩነታት ኣየር ኣለዋ ኣፍሪቃ 54 ኣዝዩ ዝተፈላለየ ኩነታት ኣየር ዘለወን ሃገራት ዝርከባኣ ኣህጉር እያ እቲ ቁጽሪ ናይተን ነቑጣታት ድማ ኣብዞም ዝሓለፈ 30 ዓመታት ብምኽንያት ዘይብቑዕ መንግስታዊ ምደባ ፋይናንስን ንዑል ዋጋ ናይ ጽገናን ድሩት ዓቕሚታትን ብፍርቂ ነክዩ እዩ እቲ ትሑትን ውሑድን መርበብ መሰረታዊ ሓበሬታ ንኽህብን ንለውጢ ክሊማ ንምቁጽጻርን ከኽእል ምእንቲ እንተወሓደ ናብ 12,000 ኣቢሉ ክዓቢ ይግብኦ ኢሉ ዶር ጆሴፍ ሙካባና ኣብ ልዑል ጽልዋ ዘለዎ ትንበያ ናይ ምሃብ ክእለትና ድማ ዓቢ ክፍተት ፈጢሩሎ ድማ ኢሉ እዚ ዋሕዲ ነቑጣታትዚ ድማ ተንበይቲ ኩነታት ኣየር ምርግጋጽ ባይታዊ ሓቅነት ኢሎሞ ማለት ካብ ሳተላይት ዝተረኽበ ግምታት ኣብ ባይታ ብዘሎ ጭብጥታት ተጠቒምካ ሓቅነቱ ወይ ቅኑዕነቱ ምርግጋጽ ማለትዩ እዚ ግን ኣዝዩ ኣሸጋሪ እዩ ድማ ይብሉ ሓንቲ ነቑጣ ብማእከላይ ገምጋም 27,000 ትርቢዒት ኪሎሜተር ትሽፍን እዚ ማለት ድማ ሓደ ከቢድ መርትዖ ዝበለጸ ግምት ይኸውን ማለትዩ ኩኩዋ ኣሽሓት ነቑጣታት ኣብ መላእ ኣፍሪቃ ከቕውም ይሓስብ ኣሎ ድሮ ድማኀ ኣብ ናይጀሪያ ኬንያ ኡጋንዳ ጋናን ታንዛኒያን ኣቑሙሎ እታ ቐዳመይቲ ነቑጣ ኣብ 2016 ቆይማ እታ መበል ሚእቲ ድማ ኣብ መወዳእታ ናይ 2017 ክትቀውምያ ካብቲ ዝርከብ ቅኑዕ ሓበሬታ ዓቢ ረብሓ ብዘረኽባ ዓበይቲ ናይ ሕርሻ ትካላት ድማ ክምወልዩ ኣብቲ ለውጢ ክሊማን ጽልውኡ ኣብ ሕርሻ ኮኮዋ ኣብ ምዕራብ ኣፍሪቃ ዓቢ ተገዳስነት ዘለወን ዓበይቲ ዓማዊል ኣለዋና ኢሉ ሚስተር ቫን ዊንክልሆፍ እተን ትካላት ሕርሻ መደበረን ኣበይ ክምስርታ ከምዘለወን ክፈልጣን ይደልያ ንሕጂ ጥራይ ዘይኮነ ንመጻኢውን ሓበሬታ ኩነታት ኣየር ኣብ ተሓዳሲ ሓይሊ ጸዓት ንዝነጥፋ ትካላትውን ኣገዳሲዩ ምኽንያቱ ድማ ብንፋስ ዝሰርሕ መመንጨዊ ጸዓተን ኣበይ ክተኽልኦ ከምዘለወን ክፈልጣ ስለዝሕግዘን ትካላት ኢንሹራንስውን ከጋጥም ንዝኽእል ውሕጅን ዕልቕልቕን ንምግማት ዘኽእለን ግምት ንምርካብ ይደልያ መግለጺ ስእሊ, ንፅርየት ኣየር ዝከታተል መሳርሒ ንሓረስቶት ዘተኣማምን ሓበሬታ ኩነታት ኣየር ምሃብ ማለት ምህርቶም ብ20 ሚእታዊ ሓንሳብ ሓንሳብ ድማ ብ80 ሚእታዊ ከዕብዩ ከምዝሕግዞም ኣብ ኣሜሪካ ዝመደበሩ ዓለምለኻዊ ትካል ምርምር ክሊማ ይኣ ንሱኸኣዩ እቲ ፍልልይ ናይ ንኽትነብር ኢልካ ምብላዕን ንደቅኻ ናብ ቤት ትምህርቲ ምልኣኽን ይብል ቫን ዊንክልሆፍ እቲ ሓበሬታ ምስ ዝናብን ጸቕጥን ኣየርን ዝተኣሳሰሩ ሕማማት ከም ለበዳ ኮሌራን ዓሶን ግምት ክረኽባ ንዝደልያ ሃገራውያን ትካላት ጥዕናን ዘይመንግስታውያን ውድባትንውን ጠቓሚ ክኸውን ይኽእል እዩ ኮኩዋ ነቲ ካብተን ነቑጣታት ዝተኣኣከበ ሓበሬታ ሸይጡ ብዙሓት ካልኦት ነቑጣታት ክተክል መደብ ኣለዎ እዚ ግን ነቶም ትሑት እቶት ዘለዎም ሓረስቶት ብሰንኪ ክብሪ ዋጋ ንኸይጥቀሙ ከይገብሮም ፍርሒ ሓዲሩሎ ኣብ ሓደ እዋን ኮኩዋ ነቲ ሓበሬታ ብግልጽን ብነጻን ከካፍልዎ ድዮም እዩ እቲ ሕቶ ይብል ተሓጋጋዚ ዳይረክተርን ሓላፊ ቴክኖሎጂን ናይቲ ንመኽሰብ ዘይሰርሕ ተጣባቒ ነጻ ሓበሬታን ኮድ ፎር ኣፍሪቃ ዴቪድ ሌማያን ንሱ ኩሉ ክረብሕ ምእንቲ ሓበሬታ ኩነታት ኣየርን ጽሩይ ኣየርን ኣብዛ ኣህጉር ብነጻ ክዕደልዩ ዝደሊ ኮኩዋ ሓበሬታ ከካፍል ከምዝደሊዩ ዝገልጽ መኣስን ብኸመይን ግን ግልጺ ኣይኮነን ኮድ ፎር ኣፍሪቃ ባንክ ዓለም ንኣሽቱ ብማሽን ዝሰርሑ ኣውቶሜይትድ ሰንሰር ሃለዋት ዘገንዝብ ኣብ ታንዛንያ ኬንያን ካልኦት ሃገራት ኣፍሪቃን ንምዝርጋሕ ኣብ ዘካይዶ ጻዕሪ ድማ ይተሓባበር ኣሎ ሳዕቤን ለውጢ ክሊማ ከቢድዩ ኣብ ኣፍሪቃ ድማ የጋጥም ኣሎ እቶም ቀንዲ ግዳያት ድማ ደቂ ኣንስትዮን ቆልዑትንዮም ኢሉ ሚስተር ሌማያን እተን 35 ዶላር ዝዋግአን ሰንሰራት ኩነታት ኣየር ጸቕጥን ኣብ ኣየር ዝርከቡ ደቀቕቲ ነገራትን ድማ ይዕቅና እተን ዝዓበየ ተገዳስነት ዘርኣያ ድማ ኣብ ከባቢአን ዘሎ ኣየር ንምፍላጥን ብዛዕባ ናጽላታት ደቀን ዝግደሳ ኣዴታት ኩነታትን ኮይነን ረኺብናየን ኢሉ ሚስተር ሌማያን ኣብ ኣፍሪቃ ንዘሎ ሃጓፍ ንምዕባስ ዝዓለሙ ብዙሓት ካልኦት ፕሮጀክታትውን ኣለዉ እንተኾነ ግን እተን ናይ ንግዲ ትካላት ነቲ ሓበሬታ እንተድኣ ብሒተንኦ ነበርቲ ናይቲ ከባቢ ክሽገሩዮም ይብሉ ጎስጎስቲምን ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 